kardosdrur/scandi-wiki huggingface dataset:
Marwan

Mohamed Marwan (født 1980) er en dansk-palæstinensisk rapper. Han fik sit musikalske gennembrud med debatalbummet P.E.R.K.E.R. i 2007. Har blandt andet været aktiv i rapgrupperne Pimp-A-Lot og Full Impact Productions (F.I.P.).

Baggrund og karriere 
Som 10-årig kom Marwan til Danmark fra Saudi-Arabien, han er opvokset i Aarhus V.

Marwan, der tidligere var kendt under navnet SLP (Statsløs Palæstinenser) tilhører det omfattende århusianske crew Pimp-A-Lot, der tæller undergrundsrappere som Jøden og den kvindelige "Årets Rapper" vinder, Angie.

Marwan har rappet siden 2000 og medvirkede blandt andet på Pimp-A-Lot udgivelserne Uden om systemet (2001) og I er selv uden om det (2003).

Marwan udgav sit debutalbum P.E.R.K.E.R. i 2007 på Tabu Records, der blev sat i butikkerne den 1. maj. Albummet er produceret af Tabu Records, Lounge Lizzards og Marwans faste producer, Abu Malek. Marwan er også medlem i rapgruppen Full Impact Productions (F.I.P.).

Efter tre års stilhed siden albummet "Marwan", udgav Marwan singlen "Århus V Veteran" med L.O.C. den 17. februar 2017.

Marwan startede sammen med Michel Svane (Trommer/producer) og Søren Bendz (Guitar), bandet SortHandsk i 2019. De udgav albummet "SortHandsk" d.17/09/2021.

Albummet er indspillet, mixet, samt mastered af Tue Madsen ved Antfarm Studios. 

Det anmelder roste album førte til live koncerter på Spot Festival, Copenhell og SmukFest.

Diskografi

Albums

Referencer

Eksterne henvisninger 
 

Hiphoppere fra Danmark
Rappere fra Danmark
Personer fra Palæstina
P.E.R.K.E.R.

P.E.R.K.E.R. er et yderst kritikerrost album af den dansk-palæstinensiske gangsterrapper Marwan, der blev udgivet på Tabu Records 1. maj 2007. Således gav Berlingske Tidende 5 stjerner og kaldte albummet "en af de mest intense og sammenbidte danske rapplader til dato", ligesom Politiken gav 5 hjerter og udtalte: "Marwans debutplade, ’P.E.R.K.E.R.’, er et uvurderligt indblik i en 27-årig palæstinensers hverdag i ghettoen i Århus Vest og en syngende lussing til Borgerdanmark."

Politisk betydning 
I nummeret Kom forbi tager Marwan afstand fra kapitalisme og understreger, at penge er vigtigt, men at værdier som familie og kærlighed ikke kan købes for penge. 
I nummeret Selvgjort Velgjort lægger Marwan desuden ikke skjul på, at han er tilhænger af venstrefløjen, f.eks. i omkvædet, hvor han bl.a. understreger, at han stemmer på De Røde.

Nummerliste 
 Ruller op feat. Troo.L.S.
 Selvgjort, Velgjort
 Holder jeres øre åben /Fjern sporet
 Sten i hans hånd
 Hva' så hvad feat. Suspekt
 Hva' du ude på?
 P.E.R.K.E.R.
 Min blok
 Intet håb
 Regel #1 feat. U$O og L.O.C.
 Du skylder feat. Suspekt
 Det Os
 Kom forbi
 Sten i hans hånd (remix feat. D.R)

Referencer 

Rapalbum fra Danmark
Album fra 2007
Letlands novadi

Letland er fra 2021 opdelt i 36 novadi (pluralis, ), en formindskning fra 110. Derudover er der 7 bykommuner, altså i alt 43 administrative enheder fra 2021.

De 110 kommuner med folketal per 2011 var:

Letland havde frem til kommunalreformen af 2009 26 distrikter og syv byer med særskilt status.

Aizkraukles distrikt
Alūksnes distrikt
Balvis distrikt
Bauskas distrikt
Cēsis distrikt
Daugavpils distrikt
Daugavpils
Dobeles distrikt
Gulbenes distrikt
Jēkabpils distrikt
Jelgavas distrikt
Jelgava
Jūrmala
Krāslavas distrikt
Kuldīgas distrikt
Liepājas distrikt
Liepāja
Limbažis distrikt
Ludzas distrikt
Madonas distrikt
Ogres distrikt
Preiļis distrikt
Rēzeknes distrikt
Rēzekne
Rīgas distrikt
Riga
Saldus distrikt
Talsis distrikt
Tukums distrikt
Valkas distrikt
Valmieras distrikt
Ventspils distrikt
Ventspils

Referencer

Se også 
Administrativ inddeling af Letland
Serbiens historie

Serbiens historie er en historie fyldt af konflikter. Landets strategiske placering mellem to kontinenter har gjort det udsat for invasioner af mange folk. Beograd antages at have blevet jævnet med jorden af 30 forskellige hære over tidens løb. Serbien har blandt andet været underlagt grækerne, romerne og Det byzantinske rige. I moderne historie har landet været et autonomt fyrstedømme (1817–1878), et uafhængig fyrstedømme og kongedømme (1878–1918), del af Serbernes, kroaternes og slovenernes kongedømme (1918–1941) (omdøbt til Kongeriget Jugoslavien i 1929), en lydstat under Nazi-Tyskland (1941–1944), en socialistrepublik under Den Socialistiske Føderale Republik Jugoslavien (1945–1992), en republik under Den Føderale Republik Jugoslavien (1992–2003) og en republik i unionen Serbien og Montenegro (2003–2006) før landet erklærede sin uafhængighed som Republikken Serbien 5. juni 2006.

Eksterne henvisninger 

Nordisk Familjebok, 1800-talsutgåvan bind 14 (1890); sp. 894-900; opslag: Serbien
Nordisk Familjebok, uggleupplagan bind 25 (1917); sp. 134-152; opslag: Serbien
Jens Lillelund

Jens Lillelund (22. oktober 1904 i Lime, Randers Amt – 10. juli 1981 i Gentofte) var en dansk frihedskæmper under besættelsen.

Lillelunds forældre var gårdmand Jens Peter Lillelund og hustruen Lavra Kristine Nielsen, som boede på Bondehavegaard.

I slutningen af 1942 kom Lillelund ind i illegalt arbejde med dæknavnet Finsen/Finn sammen med ligesindede – kredsen omkring radioforhandler Carl Munck
"Stjerneradio" i Istedgade. I begyndelsen af september 1943 blev gruppen så hårdt trængt, at dens mest aktive medlemmer måtte flygte til Sverige.

Jens Lillelund, som havde haft kontakt med gruppen og deltaget i enkelte aktioner, tog arven op og fik dannet en ny gruppe. Han var medlem af Holger Danske og stod for sprængningen af Forum (1943) og B&W (1944).

Efter 2. verdenskrig startede han firmaet Jens Lillelund & Co. A/S.

Begravet på Ordrup Kirkegård.

Ordener 
 Medal of Freedom (1948)
 Kong Christian X's Erindringsmedalje for Deltagelse i Krigen 1940-45

Referencer

Eksterne henvisninger 
 

Erhvervsfolk fra Danmark
Medlemmer af Holger Danske
Danskere i 1900-tallet
Officerer fra Storbritannien
Modtagere af Medal of Freedom
Abraham ibn Ezra

Abraham ibn Ezra, Abraham ben Meir ibn Esra, også Aben Esra, Avenesra eller Ebenesra (født 1092 i Toledo i Spanien, død 23. eller 28. januar 1167) var en lærd jødisk forfatter.

Han måtte på grund af forfølgelsen af jøder forlade Spanien før 1140 og førte en omflakkende tilværelse i Nordafrika, Egypten, Palæstina, Italien, Frankrig og England. Mod slutningen af livet vendte han tilbage til Sydfrankrig. Man ved ikke hvor han døde.
Han forfattede mange digte såvel som filosofiske, astronomiske og medicinske værker; især fik hans bibeludlægninger betydning, og man tillægger ham også den ældste europæiske beskrivelse af reglerne for skakspillet.

Et krater på Månen er navngivet efter ham: Abenezra-krateret.

Eksterne henvisninger 
 Abraham ibn Ezra i Stanford Encyclopedia of Philosophy 
 Abraham ibn Ezra i BBKL 

Filosoffer fra Spanien
Teologer fra Spanien
Jødiske filosoffer
Lilo & Stitch 2

Lilo & Stitch 2 (eng. titel: Lilo & Stitch 2: Stitch Has a Glitch) er en tegnefilm fra 2005 og efterfølgeren til Disney-filmen Lilo & Stitch fra 2002. Filmen blev udgivet direkte på DVD i 30. august 2005 i USA

Handling 

Lilo og Stitch er nu blevet endnu bedre venner. Men så sker noget med Stitch. Han begynder at ødelægge ting igen, efter at han har været god. Det skydes, at oprettelsen af Stitch gjorde noget forfærdeligt.
Det startede alt sammen som et flashback, som viste det galaktiske politi trænge ind i Jumbas laboratorium, mens han var ved at oplade hans molekyler. En af betjentene gør en fejltagaelse og hiver kablet ud af maskinen før de tager Jumba og Stitch, her under navnet Eksperiment 626, med til domstolen.
Derefter vender vi tilbage til nutiden på planeten Jorden, på øen Hawaii, hvor hula-skolen som Lilo går på har tænkt sig, at afholde en konkurrence for at skabe deres egen hule. Men Stitch ødelægger alt og må prøve at blive god endnu en gang. Jumba synes det virker mistænktsomt, at Stitch er begyndt at opføre sig ondt igen og tager sagerne i egne hænder.

Danske stemmer 
 Lilo: Sarah Juel Werner
 Stitch: Amin Jensen
 Nani: Trine Pallesen
 David: Paw Henriksen
 Jumba: John Hahn-Petersen
 Pleakley: Peter Mygind
 Hula-lærer: Morten Staugaard

Eksterne henvisninger 
 
 Officielle side 

Disney tegnefilm
Amerikanske film fra 2005
Film fra Disney
Tegnefilm fra USA
Musicalfilm fra USA
Antonov An-26

An-26 (NATO-kodenavn Curl) er et 2-motors turboprop russisk/ukrainsk transportfly bygget af Antonov til militære formål. Flyet er en videreudvikling af Antov An-24. Flyet havde sin jomfruflyvning i 1967 og blev serieproduceret i perioden 1969-1983. Flytypen er fortsat i drift.

Flytypen benyttes primært af de russiske luftbårne styrker, men benyttes herudover af bl.a. luftvåbnene i bl.a. Ukraine, Litauen, Vietnam samt en række afrikanske lande. 

Flyet anvendes også i en civil version.

Tekniske data 

 

AN-026
AN-026
AN-026
AN-026
AN-026
AN-026
Antonov An-124

Antonov An-124 (NATO-kodenavn Condor) er et firemotors russisk/ukrainsk transportfly bygget af Antonov. Motorerne er af typen Lotarev D-18, også kendt under navnet "ZKMB Progress D-18". Det er samme type som Antonov An-225 benytter.

Flyet blev introduceret for Vesten i 1985 og overtog her rekorden som verdens største masseproducerede transportfly fra Lockheed C-5 Galaxy. Produktionen fortsætter endnu i Kyiv, Ukraine og Uljanovsk, Rusland.

Se også

Kilder 

AN-124
AN-124
AN-124
AN-124
AN-124
AN-124
Asma bint Marwan

Asmā bint Marwān (arabisk: عصماء بنت مروان, "'Asmā, datter af Marwān") var en kvindelig digter, der boede i Hijaz i middelalderens Arabien. 

Ifølge en beretning i Ibn Ishaqs "Sirat Rasul Allah" (på dansk: "Biografien om Guds profet") blev hun dræbt efter ordre fra den Islamiske profet Muhammad, fordi hun havde skrevet et digt, der kritiserede ham.

Digte var et almindeligt redskab i den politiske debat i middelalderens arabiske samfund. Ifølge beretningen skrev Asma et digt, der anklagede Muhammad for drabet på en anden digter, Abu Afak. Da Muhammad hørte digtet, beordrede han, at Asma skulle dræbes. Snigmorderen, der udførte ordren, dræbte Asma med knive, mens hun lå og sov ved siden af sine børn.

Autencitet 
Ibn Ishaqs "Sirat Rasul Allah" betragtes ikke som en autoritær kilde på linje med hadith-samlingerne af Bukhari og Muslim. Dette er tilfældet, selvom Ishaqs biografi om Mohammad er den tidligste, der eksisterer. Årsagen er, at hans beretninger ikke inkluderer en såkaldt "isnad", altså en beskrivelse af kæden af overleveringer.

Referencer 

Tjek fødsels- og dødsår
Digtere fra Arabien
Antonov An-225

An-225 Mrija (NATO-rapporteringsnavn Cossack) var et tungt 6-motorers ukrainsk transportfly bygget af Antonov. An-225 deler motorer med den 4-motorede lillebror Antonov An-124.

Flyet var verdens største transportfly og dermed det største fly generelt. Der er kun bygget et komplet eksemplar. Selskabet er et foretagende, der stiftedes i 1989, da Sovjetunionen begyndte at prøve på at tjene penge fra dens militære ejendom.

An-225 var også det tungeste fly, der nogensinde er produceret. Grunden til at det ikke også er det største er, at definitionen på størrelse af fly afhænger af, hvordan man måler. Howard Hughes' Spruce Goose havde nemlig et større vingefang. Men Spruce Goose lettede kun én gang, og den fløj ikke mere end et par meter over jorden. Således er An-225 det største fly, der nogensinde er lettet mere end én gang.

Antonovs andet eksemplar af An-225 blev kun halvfærdigt, før produktionen stoppede og flyet sendt på lager. Bygningsprocessen genoptoges i september 2006, da Antonov Airlines indså, at behovet for An-225'ere var større end bare ét fly. Bygningen af dette fly indstilledes igen i 2008.

An-225 har bl.a. været anvendt til at transportere den russiske rumfærge Buran – som ikke bruges mere – og en 189 ton generator til et kraftværk i Armenien.

An-225 havde to halefinner. Dette skyldes, at sideroret ville være for ineffektivt, hvis det var anbragt på en enkelt halefinne, mens man fløj rundt med en rumfærge. Fordi An-225 netop byggedes med denne hensigt, valgtes dette design.

Angiveligt skulle flyet være blevet ødelagt ved en brand forårsaget af russiske styrker, den 27. februar 2022. En af de sidste flyvninger gik fra Billund til Hostomel den 5. februar 2022.

Specifikationer

Referencer 

AN-225
AN-225
AN-225
Jørgen Weel

Jørgen Weel (født 13. august 1922 på Frederiksberg, død 16. juni 1993 i Gentofte) var en dansk lydbogsindlæser og skuespiller. Jørgen Weel var søn af Liva og Arne Weel.

Efter forældrenes skilsmisse, da Jørgen Weel var 3 år, boede han hos sin mor. Som ung prøvede han kræfter med scenen og læste hos Sam Besekow, inden han kom ind på Odense Teaters elevskole i 1942. Han fuldførte ikke uddannelsen her, men fortsatte den fra 1945 på Århus Teaters elevskole, hvor han gennemførte uddannelsen i 1947. Han havde i de følgende år roller på Århus Teater samt i en forestilling på Aalborg Teater sammen med Liva Weel. I starten af 1950'erne flyttede han til København som freelance-skuespiller og spillede på bl.a. Riddersalen, Det Ny Teater og Folketeatret. Han var også i perioder ansat ved forskellige turné-teatre. En enkelt grammofonplade blev det til: Jeg sover på en bænk på Rådhuspladsen, fra Herlev Sommerrevy (1953).Jørgen Weel blev den 6. august 1949 gift på Københavns Rådhus med kontorassistent Grethe Strange Nielsen (f. 06-04-1928), som han havde mødt på Aarhus Teater, hvor hun var skuespillerelev og hvor de begge havde en rolle i "Grevinde Maritza". Hans søn er skuespilleren Henrik Weel.

Ved siden af teatret medvirkede Weel også i flere film, men som regel i mindre roller. Derudover havde han hyppigt opgaver i radio og tv med speakning og eftersynkronisering. De sidste ca. 30 år af sit liv indlæste han lydbøger.

Filmografi 
Blandt Jørgen Weels film kan nævnes:
 I gabestokken (1950)
 Som sendt fra himlen (1951)
 Det gamle guld (1951)
 Vi som går stjernevejen (1956)
 Tag til marked i Fjordby (1957)
 Det støver stadig (1962)
 Sommer i Tyrol (1964)
 Don Olsen kommer til byen (1964)
 Nu stiger den (1966)
 Mig og min lillebror (1967)
 Tænk på et tal (1969)
 Olsen-banden går amok (1973)
 Skytten (1977)
 Try To Remember (1984)
 Dagens Donna (1990)

Eksterne henvisninger 
 
 

Skuespillere fra Danmark
Lydbogsindlæsere
Personer fra Frederiksberg
Seksualpolitisk Forum

Seksualpolitisk Forum, stiftet 7. maj 2007, er "et ikke-kommercielt, partipolitisk uafhængigt netværk med det formål at påvirke den seksualpolitiske debat i Danmark og udlandet i en nøgtern og frisindet retning".

Nøglepunkterne for Seksualpolitisk Forum er at arbejde for bedre forhold i forbindelse med seksualoplysning, erotik, ligeværd, sexarbejde og debat.

Seksualpolitisk Forum ønsker ifølge sin hjemmeside at "arbejde for tolerance, mangfoldighed og fri seksuel udfoldelse samt modvirke puritanisme, forbudstænkning og spredning af urigtige oplysninger på det seksuelle og kønsmæssige område", samt at "deltage sagligt og fordomsfrit i debatten og imødegå de mange fejlagtige oplysninger og forvrængende myter, som for tiden florerer omkring seksualpolitiske emner."

Se også 
Pornoficering
Sædelighedsfejde
Litteratur om pornografi
Nypuritanisme

Eksterne links 
Officiel hjemmeside

Foreninger fra Danmark
 
Sexologi
Etableret i 2007
Ane Trolle

Ane Trolle er en dansk sangerinde og sangskriver. Hun medvirker bl.a. på Trentemøllers album The Last Resort. Hun arbejder sammen med Martin Siebenhaar (Pato) i duoen Trolle//Siebenhaar, hvor de bl.a. har lavet nummeret Sweet Dogs, med Peder om nummeret White lillies, og med Blæs Bukki og Ormen (Anders Christophersen) i gruppen Balstyrko med albummet Jagten Paa Noget. Sammen med sangerinden Josephine Philip udgør hun bandet JaConfetti, som i august 2007 udsendte cd'en Rainbow Express.

I september 2007 deltog Ane Trolle i Steffen Brandts koncertrække Udenfor Sæsonen på Bornholm sammen med jazztrompetisten Palle Mikkelborg, digterne Jørgen Leth og Lone Hørslev, musikeren Mads Mouritz m.fl.

I 2009 udgav hun i samarbejde med musikeren Maria Timm en EP under bandnavet 100 Years Ago - Us And Then

I 2010 medvirkede hun i forestillingen Voices på Betty Nansen Teatret.

I USA indspiller hun med bandet Lucy & The Cloud Parade. I 2012 udsendtes Cloud 9

I oktober 2012 udkom hendes første solo album Honest wall som blev produceret og indspillet af Peter Leth. Albummet er komponeret og mixet af Ane Trolle og Peter Leth og blev anmeldt af Gaffa til fem stjerner.

Referencer

Eksterne henvisninger 
 Sangerens hjemmeside 
 

Sangere fra Danmark
Knælere

Knælere (Mantodea) er en orden af insekter, der indeholder mere end 2.400 arter og omkring 430 slægter  i 15 familier på verdensplan i tempererede og tropiske levesteder. De fleste af arterne er i familien Mantidae.

Etymologi 
Navnet mantodea er dannet af  (mantis) som betyder "profet", og  (eidos) som betyder "form" eller "type". Det blev dannet i 1838 af den tyske zoolog Hermann Burmeister.

Levevis
En knæler er et ikke planteædende insekt, dvs. et rovdyr. Knæleren har en lang slank krop med hjerteformet hoved. Knæleren har fået sit navn, fordi den ligner en bedende i hvilestilling.

Hunnen kan under parring bide hovedet af hannen, fordi der findes et hormon i hovedet, der hæmmer parringen fra hannens side. Så snart hunnen har bidt hovedet af hannen, vil han derfor parre sig uafbrudt, indtil hun efterhånden har ædt ham helt op fra forenden af.

Familier 
 Acanthopidae
 Amorphoscelididae
 Chaeteessidae
 Empusidae
 Eremiaphilidae
 Hymenopodidae
 Iridopterygidae
 Liturgusidae
 Mantidae
 Mantoididae
 Metallyticidae
 Sibyllidae
 Tarachodidae
 Thespidae
 Toxoderidae

Referencer

Eksterne henvisninger 

 Tree of Life: Mantodea Med flotte billeder.
 Liste over artene, fra Mantodea Species File Online
Arne (Blinkende Lygter)

Arne er en fiktiv forbryder, der optræder i filmen Blinkende lygter.

Han er medlem af en kriminel gangsterbande på 4, der består af ham selv, Peter, Stefan og lederen Torkild. De har alle fire et meget tæt forhold til hinanden, og Arne er kendt som firkløverets ukontrollable voldsmand. Han er den mest utilregnelige og slæber rundt på en vadsæk fyldt til randen med våben og pistoler. Hans hjerne er besat af våben og han er i besiddelse af en bred erfaring inde for skydevåben. Til Torkilds 40 års fødselsdag får han af Arne foræret en Dragunov snigskytte riffel (den bliver i filmen kaldt for en AK-47).

I filmen bliver han spillet af skuespilleren Mads Mikkelsen.

Fiktive personer fra Danmark
Civita d'Antino

Civita d'Antino er en kommune og by i provinsen L'Aquila i regionen Abruzzo i Italien. Kommunen har 982 indbyggere (31. maj 2019), hvoraf de fleste bor i den oprindelige by, der ligger i 904 meters højde. Byen har en aflægger i form af bebyggelsen Civita d'Antino Scalo, der huser en station på jernbanen fra Avezzano til Roccasecca.

Geografi 
Civita d'Antino ligger i den vestligste del af Abruzzo, ikke langt fra Lazio. Med sin placering 900 m oppe på et af de bjerge, der omkranser Rovetodalen, er den ret svær at komme til, selv om den slyngede vej nu er asfalteret. I Rovetodalen løber floden Liri, der munder ud i det Tyrrhenske Hav.

Historie 
Byen kan føre sin historie 2.500 år tilbage, og man kan stadig se rester af den bymur, der blev opført i det 5. århundrede f.Kr., mens byen tilhørte den marsiske stamme. I antikken omtales byen som Antinum, af Plinius den ældre, der nævner dens tilknytning til marserne. Byens betydning i marsiske tid, og efter at den blev erobret af romerne, understreges af de mange fund af inskriptioner fra den epoke. Den tyske forsker Theodor Mommsen har på baggrund af fundet af en volskisk tekst antaget, at byen i en endnu tidligere periode har tilhørt den volskiske stamme. Efter forbundsfællekrigen fik Antinum som den eneste by i Rovetodalen status som romersk municipium.

I middelalderen bliver byen en del af Kongeriget i Syditalien, indtil Italien samles i 1860. I 1902 får byen jernbaneforbindelse til resten af landet, og stationen bliver fornuftigvis lagt for foden af bjerget i Civita d'Antino Scalo.

Den danske forbindelse 

Fra 1883 besøgte den danske maler Kristian Zahrtmann hvert år byen, og han fik jævnligt følgeskab af kolleger som P. S. Krøyer og Joakim Skovgaard. Der findes derfor på danske museer en lang række billeder med motiver fra byen og dens omegn. Civita d'Antino gjorde i 1902 Zahrtmann til æresborger, og i 1930 opsatte bystyret en mindetavle for ham ved indgangen til byen. I 1959 fik byen Rønne lejlighed til at anbringe yderligere en mindetavle med teksten: "Maleren Kristian Zahrtmann / Æresborger i Civita d'Antino / født i Rønne 1843 / død i København 1917. / Hans fødeby satte denne tavle 1959".

I byen har man opkaldt en lille plads efter kunstneren, Piazzale Zahrtmann.

Demografi 
Indbyggertallet i Civita d'Antino er faldet med omkring 40 procent siden Italiens samling i 1861.

Litteratur 
 di Gregorio, Luciano: Abruzzo. Bradt Travel Guides 2010

Noter

Eksterne henvisninger 

Byer i Abruzzo
L'Aquila (provins)
Bananfluer

Bananfluer (Drosophila) er små aflange, tovingede insekter i eddikefluefamilien, som lever af fordærvet frugt. De kan lægge op til flere hundrede æg om dagen.
WGC–Accenture Match Play Championship

WGC–Accenture Match Play Championship er en række golfturneringer skabt af de internationale professionelle golforganisationer for at styrke golfspillet og sikre udviklingen af golfturneringer med deltagelse af verdens bedste spillere.

WGC sanktioneres af de 6 store forbund:
 Asian Tour
 PGA Europa Tour
 Japan Golf Tour
 PGA Tour (USA)
 PGA Tour of Australasia
 Southern Africa Tour også kendt som Sunshine Tour

Hver turnering har sit eget format og kvalifikationskrav, men deltagerne er som regel blandt de 70 bedste i verden.

Der spilles fra 2010 4 turneringer under WGC:
 Accenture Match Play; hulspilsturnering de 64 bedste i verden er kvalificeret.
 CA Champiosnship; slagspilturnering over 4 runder – ikke noget cut.
 Bridgestone Invitational; slagspilsturnering over 4 runder – ikke noget cut.
 HSBC Champions; slagspilsturnering over 4 runder – ikke noget cut.

Til og med 2006 har man også afviklet WGC World Cup for to-mandshold. Denne turnering spilles ikke mere, da flere at de kvalificerede topspillere meldte fra.

Finaler 

Golfturneringer